โบรกฯเปิด 5 ปัจจัยหนุน ซื้อหุ้น IFECรอสัญญาณทะลุแนวต้าน ซื้อเก็งกำไร
โบรกฯเปิด 5 ปัจจัยหนุนซื้อหุ้น IFEC ด้านเทคนิครอสัญญาณทะลุผ่านแนวต้านซื้อเก็งกำไร
18 ก.ย. 2558

บล.เคจีไอ (ประเทศไทย) ระบุในบทวิเคราะห์ (17 ก.ย.) แนะนำหุ้นบริษัท อินเตอร์ ฟาร์อีสท์ วิศวการ จำกัด (มหาชน) หรือ IFEC จากการประชุมวานนี้ บริษัทเปิดเผยว่า มีพัฒนาการในทางที่ดีขึ้นจาก 1) COD โครงการลมที่ปากผนังเฟสที่ 1 วันที่ 25 ก.ย.นี้ (ปลดล็อคความกังวลเรื่องพลังงานลมที่ภาคใต้) และเตรียมก่อสร้างเฟสที่ 2 (8.9MW โครงการลมลิกอร์ จ.นครศรีธรรมราช) และเฟส 3 (4.8MW โตรงการลมพลังงานลมเทพา จ.สงชลา) ต่อเนื่อง และจะ COD ในไตรมาส 2/59)
2) โครงการพลังงานลมที่เกาหลีใต้ (IFEC จะเข้าถือหุ้น 1 ใน 3 อยู่ระหว่างการจัดโครงสร้างการถือหุ้น) ปัจจุบัยกำลังผลิต 33MW เตรียมสรุปโครงการลงทุนพลังงานลมนอกชายฝั่งอีก 200MW ต.ค.นี้ 3) รู้ผลโครงการโซลาร์ส่วนราชการฯ ในเดือนธ.ค.นี้ ฝ่ายวิจัยคาด IFEC ได้ราว 50-100MW 4) ยังคงประมาณการกำไรปีนี้ไว้ที่ +/- 400 ล้านบาท โดยคาดสิ้นปีนี้ IFEC จะมีกำลังผลิตไฟฟ้าจากพลังงานทดแทน COD รวมแล้ว +/- 68.5MW (ไม่รวมกำลังจะได้ PPA และโครงการอื่นๆ ที่อยู่ระหว่างก่อสร้าง)
และ 5) รูปแบบราคา Sideway บีบกรอบแคบ แนวรับ 9.9 บาท แนวต้าน 10.5 บาท รอสัญญาณการ Breakout แนะนำ เก็งกำไร ประเมินหากผ่านแนวต้าน 10.5 บาท มีโอกาส ทดสอบแนวต้าน +/- 11.5 บาท และ +/-12.5 บาท